O griego clasico u atico ye l'antiga parla de l'Atica y a suya principal ciudat Atenas, y a variant con més prestichio d'o griego antigo. Prenió muita importancia y difusión como conseqüencia d'a importancia politica, economica y cultural que tenió Atenas. Dimpués de perder importancia politica Atenas a parla atica continó tenendo importancia como luengache comercial y de transmisión de cultura, y en tiempos d'Aleixandre lo Gran s'imposó como luenga d'os negocios y de l'administración. Entre as antigas parlas griegas ye a més similar a lo griego que se parlaría sieglos dimpués (griego helenistico, seguito por o griego bizantín, pa dimpués evolucionar a lo griego moderno), y a forma standard que s'estudia en as clases de "griego antigo" u "clasico".